CELEX: 32019D0252
Language: fi
Date: 2019-02-11 00:00:00
Title: Komission täytäntöönpanopäätös (EU) 2019/252, annettu 11 päivänä helmikuuta 2019, Puolassa käytettävien sianruhojen luokitusmenetelmien hyväksymisestä tehdyn päätöksen 2005/240/EY muuttamisesta (tiedoksiannettu numerolla C(2019) 811)

13.2.2019   
               
               
                  FI
               
               
                  Euroopan unionin virallinen lehti
               
               
                  L 42/29
               
            
         KOMISSION TÄYTÄNTÖÖNPANOPÄÄTÖS (EU) 2019/252,
         annettu 11 päivänä helmikuuta 2019,
         Puolassa käytettävien sianruhojen luokitusmenetelmien hyväksymisestä tehdyn päätöksen 2005/240/EY muuttamisesta
         
            
               (tiedoksiannettu numerolla C(2019) 811)
            
         
         (Ainoastaan puolankielinen teksti on todistusvoimainen)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 20 artiklan p ja t alakohdan,
         sekä katsoo seuraavaa:
         
                     (1)
                  
                  
                     Asetuksen (EU) N:o 1308/2013 liitteessä IV olevan B jakson IV kohdan 1 kohdassa vahvistetaan, että sianruhojen luokitusta varten vähärasvaisen lihan osuus on arvioitava komission hyväksymillä luokitusmenetelmillä, joiden on oltava sianruhon yhden tai useamman anatomisen osan fyysiseen mittaukseen perustuvia tilastollisesti testattuja arviointimenetelmiä. Luokitusmenetelmät voidaan hyväksyä, jos arvioiden tilastolliselle virheelle määrätty enimmäispoikkeama ei ylity. Sallittu poikkeama määritellään komission delegoidun asetuksen (EU) 2017/1182 (2) liitteessä V olevassa A osassa.
                  
               
                     (2)
                  
                  
                     Komission päätöksellä 2005/240/EY (3) hyväksyttiin kahdeksan sianruhojen luokitusmenetelmän käyttö Puolassa. Mainitulla päätöksellä Puolalle annettiin myös lupa säätää sianruhojen tarjontamuodosta, jossa kylkirasvaa, munuaisia ja/tai palleaa ei ole poistettu.
                  
               
                     (3)
                  
                  
                     Puola on pyytänyt, että komissio hyväksyisi kolme uutta sen alueella käytettävää sianruhojen luokitusmenetelmää, esittänyt delegoidun asetuksen (EU) 2017/1182 11 artiklan 3 kohdassa säädetyssä pöytäkirjassa yksityiskohtaisen kuvauksen leikkuukokeista ja ilmoittanut periaatteet, joihin menetelmät perustuvat, leikkuukokeiden tulokset ja vähärasvaisen lihan osuuden määrittämisessä käytetyt kaavat.
                  
               
                     (4)
                  
                  
                     Pyynnön tarkastelu on osoittanut, että tarvittavat edellytykset kyseisten uusien luokitusmenetelmien hyväksymiseksi täyttyvät. Sen vuoksi kyseiset luokitusmenetelmät olisi sallittava Puolassa.
                  
               
                     (5)
                  
                  
                     Puola on asetuksen (EU) N:o 1308/2013 20 artiklan t alakohdan mukaisesti myös pyytänyt lupaa säätää mainitun asetuksen liitteessä IV olevan B jakson III kohdassa määriteltyyn vakiotarjontamuotoon nähden erilaisesta sianruhojen tarjontamuodosta. Nykyisten tavanomaisten kauppatapojen mukaisesti sianruhoista ei Puolassa poisteta kylkirasvaa, munuaisia ja/tai palleaa mutta ulompi korvakäytävä poistetaan. Sen vuoksi ruhojen todettu paino ei vastaa vakiotarjontamuodon painoa.
                  
               
                     (6)
                  
                  
                     Pyynnön tarkastelu osoitti, että sianruhojen erilaisen tarjontamuodon hyväksymisen edellytykset Puolassa täyttyvät. Puolalle olisi sen vuoksi annettava lupa säätää sianruhojen tarjontamuodosta, jossa kylkirasvaa, munuaisia ja/tai palleaa ei ole poistettu mutta ulompi korvakäytävä on poistettu. Ruhojen todettua painoa olisi mukautettava vakiotarjontamuodon painoon.
                  
               
                     (7)
                  
                  
                     Sen vuoksi päätöstä 2005/240/EY olisi muutettava.
                  
               
                     (8)
                  
                  
                     Laitteiden tai luokitusmenetelmien muutoksia ei sallita, jollei niitä hyväksytä nimenomaisesti komission täytäntöönpanopäätöksellä.
                  
               
                     (9)
                  
                  
                     Tässä päätöksessä säädetyt toimenpiteet ovat maatalouden yhteisen markkinajärjestelyn komitean lausunnon mukaiset,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan päätös 2005/240/EY seuraavasti:
            
                        1)
                     
                     
                        Korvataan 1 artikla seuraavasti:
                        
                           ”1 artikla
                           Hyväksytään seuraavien menetelmien käyttö Puolassa sianruhojen luokitukseen Euroopan parlamentin ja neuvoston asetuksen (EU) N:o 1308/2013 (*1) liitteessä IV olevan B jakson IV kohdan 1 kohdan mukaisesti:
                           
                                       a)
                                    
                                    
                                       Capteur Gras/Maigre – Sydel -laite (CGM) ja siihen liittyvät arviointimenetelmät, joista on yksityiskohtaiset tiedot liitteessä olevassa 1 osassa;
                                    
                                 
                                       b)
                                    
                                    
                                       Ultra FOM 300 -laite ja siihen liittyvät arviointimenetelmät, joista on yksityiskohtaiset tiedot liitteessä olevassa 2 osassa;
                                    
                                 
                                       c)
                                    
                                    
                                       täysautomaattinen ruhojen ultraääniluokituslaite (Autofom) ja siihen liittyvät arviointimenetelmät, joista on yksityiskohtaiset tiedot liitteessä olevassa 3 osassa;
                                    
                                 
                                       d)
                                    
                                    
                                       IM-03-laite ja siihen liittyvät arviointimenetelmät, joista on yksityiskohtaiset tiedot liitteessä olevassa 4 osassa;
                                    
                                 
                                       e)
                                    
                                    
                                       Autofom III -laite ja siihen liittyvät arviointimenetelmät, joista on yksityiskohtaiset tiedot liitteessä olevassa 5 osassa;
                                    
                                 
                                       f)
                                    
                                    
                                       CSB Image-Meater -laite (CSB) ja siihen liittyvät arviointimenetelmät, joista on yksityiskohtaiset tiedot liitteessä olevassa 6 osassa;
                                    
                                 
                                       g)
                                    
                                    
                                       Fat-O-Meater II -laite (FOM II) ja siihen liittyvät arviointimenetelmät, joista on yksityiskohtaiset tiedot liitteessä olevassa 7 osassa;
                                    
                                 
                                       h)
                                    
                                    
                                       manuaalinen ZP-menetelmä ja siihen liittyvät arviointimenetelmät, joista on yksityiskohtaiset tiedot liitteessä olevassa 8 osassa;
                                    
                                 
                                       i)
                                    
                                    
                                       gmSCAN-laite ja siihen liittyvät arviointimenetelmät, joista on yksityiskohtaiset tiedot liitteessä olevassa 9 osassa;
                                    
                                 
                                       j)
                                    
                                    
                                       ESTIMEAT-laite ja siihen liittyvät arviointimenetelmät, joista on yksityiskohtaiset tiedot liitteessä olevassa 10 osassa;
                                    
                                 
                                       k)
                                    
                                    
                                       MEAT3D-laite ja siihen liittyvät arviointimenetelmät, joista on yksityiskohtaiset tiedot liitteessä olevassa 11 osassa.
                                    
                                 Ensimmäisen alakohdan b alakohdassa tarkoitetulla Ultra FOM 300 -laitteella tehtävän mittauksen jälkeen ruhosta on voitava tarkistaa, että laite mittasi arvot F1 ja F2 liitteessä olevan 2 osan 3 kohdassa täsmennetystä kohdasta. Mittauskohtaan on tehtävä vastaava merkintä mitattaessa.
                           Manuaalinen ZP-menetelmä, johon viitataan ensimmäisen alakohdan h alakohdassa, on sallittu ainoastaan teurastamoissa, joissa on kapasiteetiltaan enintään 40 sikaa tunnissa käsittelevä teurastuslinja.
                        
                        
                           (*1)  Euroopan parlamentin ja neuvoston asetus (EU) N:o 1308/2013, annettu 17 päivänä joulukuuta 2013, maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta (EUVL L 347, 20.12.2013, s. 671).”"
                        
                     
                  
                        2)
                     
                     
                        Korvataan 2 artikla seuraavasti:
                        
                           ”2 artikla
                           Poiketen siitä, mitä asetuksen (EU) N:o 1308/2013 liitteessä IV olevan B jakson III kohdassa tarkoitetusta tarjontamuodosta säädetään, punnittaviin ja luokiteltaviin sianruhoihin voi jättää kylkirasvan, munuaiset ja pallean mutta ulomman korvakäytävän voi poistaa. Jotta sianruhot voidaan hinnoitella verrattavin perustein, todetusta lämminpainosta on
                           
                                       a)
                                    
                                    
                                       vähennettävä
                                       
                                                   1)
                                                
                                                
                                                   pallean osalta 0,23 prosenttia;
                                                
                                             
                                                   2)
                                                
                                                
                                                   kylkirasvan ja munuaisten osalta:
                                                   
                                                               —
                                                            
                                                            
                                                               1,90 prosenttia S- ja E-luokan ruhoista,
                                                            
                                                         
                                                               —
                                                            
                                                            
                                                               2,11 prosenttia U-luokan ruhoista,
                                                            
                                                         
                                                               —
                                                            
                                                            
                                                               2,54 prosenttia R-luokan ruhoista,
                                                            
                                                         
                                                               —
                                                            
                                                            
                                                               3,12 prosenttia O-luokan ruhoista,
                                                            
                                                         
                                                               —
                                                            
                                                            
                                                               3,35 prosenttia P-luokan ruhoista.
                                                            
                                                         
                                             
                                 
                                       b)
                                    
                                    
                                       ja todettuun lämminpainoon on lisättävä 260 grammaa molemmista ulommista korvakäytävistä ruhoa kohti.”
                                    
                                 
                     
                  
                        3)
                     
                     
                        Muutetaan liite tämän päätöksen liitteen mukaisesti.
                     
                  
         
            2 artikla
            Tämä päätös on osoitettu Puolan tasavallalle.
         
         
            Tehty Brysselissä 11 päivänä helmikuuta 2019.
            
               
                  Komission puolesta
               
               Phil HOGAN
               
                  Komission jäsen
               
            
         
         
            (1)  EUVL L 347, 20.12.2013, s. 671.
         
            (2)  Komission delegoitu asetus (EU) 2017/1182, annettu 20 päivänä huhtikuuta 2017, Euroopan parlamentin ja neuvoston asetuksen (EU) N:o 1308/2013 täydentämisestä naudan-, sian- ja lampaanruhojen unionin luokitusasteikkojen sekä tiettyihin luokkiin kuuluvien ruhojen ja elävien eläinten markkinahintaselvitysten osalta (EUVL L 171, 4.7.2017, s. 74).
         
            (3)  Komission päätös 2005/240/EY, tehty 11 päivänä maaliskuuta 2005, Puolassa käytettävien sianruhojen luokitusmenetelmien hyväksymisestä (EUVL L 74, 19.3.2005, s. 62).
      
      
         
            LIITE
            Lisätään päätöksen 2005/240/EY liitteeseen 9, 10 ja 11 osa seuraavasti:
            
               ”9 osa
               
               gmSCAN
               
                        
                           1.
                        
                        
                           Tässä osassa vahvistettuja sääntöjä sovelletaan, kun sianruhot luokitellaan gmSCAN-laitteella.
                        
                     
                        
                           2.
                        
                        
                           gmSCAN käyttää magneettista induktiota ruhojen dielektristen ominaisuuksien määrittämiseen ruhoon koskematta. Mittausjärjestelmä muodostuu useista lähetinkäämeistä, jotka synnyttävät vaihtelevan ja pienitehoisen magneettikentän. Vastaanotinkäämit muuntavat ruhon magneettikenttään aiheuttamasta häiriöstä tulevan signaalin kompleksiseksi sähkösignaaliksi, joka kuvaa ruhon lihaksen ja rasvakudoksen dielektrisiä muuttujia.
                        
                     
                        
                           3.
                        
                        
                           Ruhon vähärasvaisen lihan osuus lasketaan seuraavalla kaavalla:
                           
                                       Ŷ
                                    
                                    
                                       =
                                    
                                    
                                       44,589 – 0,190 × CW + 2 341,210 × (Q1/CW) – 936,097 × (Q2/CW) + 1 495,516 × (Q3/CW)
                                    
                                 jossa:
                           
                                       Ŷ
                                    
                                    
                                       =
                                    
                                    
                                       vähärasvaisen lihan arvioitu prosenttiosuus ruhossa;
                                    
                                 
                                       CW
                                    
                                    
                                       =
                                    
                                    
                                       ruhon lämminpaino (kilogrammoina);
                                    
                                 
                                       Q1, Q2 ja Q3
                                    
                                    
                                       =
                                    
                                    
                                       kinkusta, keskiosasta ja lavan alueelta saadut magneettiset induktiovasteet (voltteina).
                                    
                                 Tätä kaavaa sovelletaan 60–120 kilogramman painoisiin ruhoihin (lämminpaino).
                        
                     
                  10 osa
               
               ESTIMEAT
               
                        
                           1.
                        
                        
                           Tässä osassa vahvistettuja sääntöjä sovelletaan, kun sianruhot luokitellaan ESTIMEAT-laitteella.
                        
                     
                        
                           2.
                        
                        
                           ESTIMEAT käyttää syvyyskameraa, joka tuottaa kolmiulotteisen kuvan ruhosta ja arvioi ruhon muodon parametrit. Laite tuottaa 130 poikkileikkausta, ja kutakin poikkileikkausta varten määritetään seuraavat parametrit vähärasvaisen lihan osuuden laskemiseksi: pinta-ala, piiri, kuperuudet.
                        
                     
                        
                           3.
                        
                        
                           Ruhon vähärasvaisen lihan osuus lasketaan seuraavalla kaavalla:
                           
                                       Ŷ
                                    
                                    
                                       =
                                    
                                    
                                       38,39317497 + 508,24 × X1 – 148,557 × X2 – 3,63439 × X3 + 2,481331 × X4 + 8,353825 × X5 + 2,75896 × X6 + 268,8835 × X7
                                    
                                 jossa:
                           
                                       Ŷ
                                    
                                    
                                       =
                                    
                                    
                                       vähärasvaisen lihan arvioitu prosenttiosuus ruhossa;
                                    
                                 
                                       X1
                                    
                                    
                                       =
                                    
                                    
                                       poikkileikkauksen sovituspisteiden virhesumma kehällä, jonka säde on Rsf, pisteessä P-66;
                                    
                                 
                                       X2
                                    
                                    
                                       =
                                    
                                    
                                       ruhon ulkoinen kuperuus kinkun ja lavan enimmäiskuperuuden välillä pisteessä Z-80;
                                    
                                 
                                       X3
                                    
                                    
                                       =
                                    
                                    
                                       poikkileikkauksen sovituspisteiden virhesumma kehällä, jonka säde on R, pisteessä P-58 / poikkileikkauksen sovituspisteiden virhesumma kehällä, jonka säde on R, pisteessä P-67;
                                    
                                 
                                       X4
                                    
                                    
                                       =
                                    
                                    
                                       poikkileikkauksen sovituspisteiden virhesumma kehällä, jonka säde on Rsf, pisteessä P-103 / poikkileikkauksen sovituspisteiden virhesumma kehällä, jonka säde on Rsf, pisteessä P-111;
                                    
                                 
                                       X5
                                    
                                    
                                       =
                                    
                                    
                                       poikkileikkauksen osittainen syvyys pisteessä P-49 kolmessa kymmenesosaa poikkileikkausleveyttä / poikkileikkauksen osittainen syvyys pisteessä P-49 viidessä kymmenesosaa poikkileikkausleveyttä;
                                    
                                 
                                       X6
                                    
                                    
                                       =
                                    
                                    
                                       poikkileikkauksen enimmäissyvyys pisteessä P-18 / poikkileikkauksen enimmäissyvyys pisteessä P-49;
                                    
                                 
                                       X7
                                    
                                    
                                       =
                                    
                                    
                                       osittainen virhe poikkileikkauspisteissä kehällä, jonka säde on R, pisteessä P-72 neljässä kymmenesosaa poikkileikkauspinta-alaa.
                                    
                                 Tätä kaavaa sovelletaan 60–120 kilogramman painoisiin ruhoihin (lämminpaino).
                        
                     
                  11 osa
               
               MEAT3D
               
                        
                           1.
                        
                        
                           Tässä osassa vahvistettuja sääntöjä sovelletaan, kun sianruhot luokitellaan MEAT3D-laitteella.
                        
                     
                        
                           2.
                        
                        
                           MEAT3D käyttää skanneria, joka tuottaa kolmiulotteisen kuvan ruhosta ja arvioi ruhon muodon parametrit. Sian puoliruho asetetaan erityiseen kehikkoon skannauksen ajaksi. Laite tuottaa 130 poikkileikkausta, ja kutakin poikkileikkausta varten määritetään seuraavat parametrit vähärasvaisen lihan osuuden laskemiseksi: pinta-ala, piiri, kuperuudet.
                        
                     
                        
                           3.
                        
                        
                           Ruhon vähärasvaisen lihan osuus lasketaan seuraavalla kaavalla:
                           
                                       Ŷ
                                    
                                    
                                       =
                                    
                                    
                                       50,36925112 + 0,543385 × X1 – 9,06185 × X2 – 10,83 × X3 + 488,8033 × X4 – 2,56922 × X5 + 17,34226 × X6 – 2,00088 × X7
                                    
                                 jossa:
                           
                                       Ŷ
                                    
                                    
                                       =
                                    
                                    
                                       vähärasvaisen lihan arvioitu prosenttiosuus ruhossa;
                                    
                                 
                                       X1
                                    
                                    
                                       =
                                    
                                    
                                       poikkileikkauksen sovituspisteiden virhesumma kehällä, jonka säde on Rsf, pisteessä P-49 / poikkileikkauksen sovituspisteiden virhesumma kehällä, jonka säde on Rsf, pisteessä P-23;
                                    
                                 
                                       X2
                                    
                                    
                                       =
                                    
                                    
                                       poikkileikkauksen sovituspisteiden virhesumma kehällä, jonka säde on R, pisteessä P-79 / ruhon kuperuuksien enimmäisarvo kohdissa P_50–P99;
                                    
                                 
                                       X3
                                    
                                    
                                       =
                                    
                                    
                                       poikkileikkauksen kaarevuussäde pisteessä P-68 / poikkileikkauksen kaarevuussäde pisteessä P-51;
                                    
                                 
                                       X4
                                    
                                    
                                       =
                                    
                                    
                                       osittainen virhe poikkileikkauspisteissä kehällä, jonka säde on R, pisteessä P-70 kolmessa kymmenesosaa poikkileikkauspinta-alaa;
                                    
                                 
                                       X5
                                    
                                    
                                       =
                                    
                                    
                                       poikkileikkauksen sovituspisteiden virhesumma kehällä, jonka säde on Rsf, pisteessä P-55 / poikkileikkauksen sovituspisteiden virhesumma kehällä, jonka säde on Rsf, pisteessä P-71;
                                    
                                 
                                       X6
                                    
                                    
                                       =
                                    
                                    
                                       poikkileikkauksen osittainen syvyys pisteessä P-62 kolmessa kymmenesosaa poikkileikkausleveyttä / poikkileikkauksen osittainen syvyys pisteessä P-62 kuudessa kymmenesosaa poikkileikkausleveyttä;
                                    
                                 
                                       X7
                                    
                                    
                                       =
                                    
                                    
                                       poikkileikkauksen osittainen syvyys pisteessä P-33 kahdessa kymmenesosaa poikkileikkausleveyttä / kinkun enimmäisarvo.
                                    
                                 Tätä kaavaa sovelletaan 60–120 kilogramman painoisiin ruhoihin (lämminpaino).”